**ΟΙ ΕΛΛΗΝΕΣ ΤΩΝ ΠΑΡΟΙΚΙΩΝ ΚΑΙ ΤΩΝ ΠΑΡΑΔΟΥΝΑΒΙΩΝ ΗΓΕΜΟΝΙΩΝ ΕΝ. Β - ΚΕΦ.6**

Η μετανάστευση των Ελλήνων στο εξωτερικό πραγματοποιήθηκε κυρίως σε **δύο χρονικές περιόδους.**

**Πρώτη περίοδος 15ος – 16ος αιώνας**

1. **Τι γνωρίζεις για την πρώτη μετανάστευση;**

Η μετανάστευση ήταν συνήθως **υποχρεωτική**. Λόγιοι, ευγενείς και στρατιώτες (μόνοι ή με τις οικογένειές τους) εγκατέλειψαν την υπόδουλη Ελλάδα **εξαιτίας των πολεμικών συγκρούσεων και της επέκτασης των Τούρκων.** Εγκαταστάθηκαν κυρίως σε **παραθαλάσσιες** πόλεις της Ιταλίας καθώς και σε άλλες πόλεις της Ευρώπης, ιδρύοντας παροικίες.

1. **Ποια επαγγέλματα εξασκούσαν συνήθως οι Έλληνες μετανάστες;**

Οι Έλληνες μετανάστες εξασκούσαν συνήθως το επάγγελμα του στρατιώτη, του ναυτικού, του τεχνίτη, του εμπόρου, του αντιγραφέα χειρογράφων και του δασκάλου σε ανώτατα εκπαιδευτικά ιδρύματα.

**Δεύτερη περίοδος 17ος – 18ος αιώνας**

1. **Τι γνωρίζεις για τη δεύτερη μετανάστευση;**

Η μετανάστευση ήταν **εθελοντική** και **ειρηνική**, για **οικονομικούς** κυρίως **λόγους**.

1. **Σε ποιες περιοχές εγκαταστάθηκαν οι Έλληνες μετανάστες;**

Έλληνες από τον **Πόντο** μετακινήθηκαν στον **Καύκασο** και την **Κριμαία** ιδρύοντας παροικίες, με γνωστότερη την **Οδησσό**.

Οι Έλληνες από τη **Μακεδονία** εγκαταστάθηκαν κυρίως στη **Βιέννη**, την **Τεργέστη**, τη **Σερβία** και την **Ουγγαρία.**

Τέλος, αρκετοί Έλληνες δραστηριοποιήθηκαν στις **Παραδουνάβιες Ηγεμονίες** , τη **Βλαχία** και τη **Μολδαβία**, όπου κυβερνούσαν Φαναριώτες ηγεμόνες.

1. **Πώς ονομάστηκαν οι Έλληνες μετανάστες που ίδρυσαν παροικίες στο εξωτερικό και ποια η προσφορά τους στο υπόδουλο έθνος;**

Αυτοί οι μετανάστες ονομάστηκαν **Έλληνες της Διασποράς**. Με τα πλούτη που απέκτησαν

* ενίσχυσαν οικονομικά τα ελληνικά σχολεία στις τουρκοκρατούμενες περιοχές
* κατασκεύασαν πολυτελείς κατοικίες στους τόπους καταγωγής τους (Σιάτιστα, Καστοριά, Κοζάνη, Ζαγοροχώρια, χωριά του Πηλίου), τα λεγόμενα αρχοντικά.

Από τους **Έλληνες των παροικιών** ξεκίνησε κατά τον 18ο αιώνα η **πνευματική ανάπτυξη** του υπόδουλου έθνους.

**ΕΡΓΑΣΙΑ ΣΤΟ ΤΕΤΡΑΔΙΟ**

Αφού διαβάσεις την **πηγή 1** στη **σελ.50** να αναφέρεις ποιο θεωρούσαν μεγαλύτερο πρόβλημά τους οι κάτοικοι του Umago;